
משרד המשפטים
הממונה על חוק חופש המידע

	ירושלים, י' ניסן, תשע"ח 

	26 מרץ , 2018

	בתשובתך נא ציין:

	תיק מס' 28/18


לכבוד










גברת נכבדה, 

הנדון: בקשה לפי חוק חופש המידע, התשנ"ח-1998
(סימוכין: בקשתך מיום 25/1/2018)
בפנייתך שבסימוכין ביקשת לקבל מידע אודות תלונות שהוגשו במחלקה לחקירות שוטרים (להלן: "מח"ש") נגד שוטרים, על-ידי נשים, בפילוחים שונים. לאחר בירור בקשתך, הריני להשיבך כדלקמן:
במענה לסעיף הראשון בפנייתך, הריני להפנות אותך לדו"ח הסיכום השנתי של מח"ש לשנת 2017  בקישור הבא – 

http://www.justice.gov.il/Units/StateAttorney/Documents/DipiReport2017.pdf.

שם תוכלי למצוא את הנתון המבוקש לצד נתונים אחרים אודות כמות התיקים שנחקרו במח"ש, ההחלטות שהתקבלו לגביהם ותוצאות ההליכים שהתקיימו בבתי המשפט בתיקים בהם הוגש כתב אישום.

במענה ליתר הסעיפים בפנייתך, הריני להשיבך כי תיקי מח"ש אינם מסווגים לפי מגדרו/ה של מגיש/ת התלונה, כך שאין לפרקליטות המדינה את האפשרות להפיק מהמערכת הממוחשבת שלה את הנתונים בפילוח זה. כך גם התיקים אינם מסווגים לפי דתו/ה של מגיש/ת התלונה, או לפי תפקידו של הנילון (היינו, שוטר בתפקיד חוקר או בתפקיד אחר).

על כן, לשם הפקת המידע המבוקש יש צורך לבדוק ידנית אלפי תלונות שהוגשו למח"ש, פעולה שמטבע הדברים תצריך הקצאת משאבים בלתי סבירה. לאור זאת, הבקשה נדחית בהתאם לסעיף 8(1) לחוק חופש המידע, תשנ"ח-1998.
הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים בירושלים כנגד החלטה זו. 














 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

